Mosenettvinger

Eidoporisminae
 Kempyninae
 Osmylinae
 Porisminae
 Protosmylinae
 Spilosmylinae
 Stenosmylinae

Mosenettvinger (Osmylidae) er en familie av nettvinger. Det er ingen norske arter. De er trolig mest beslektet med familien gulløyne (Chrysopidae).

Utseende 

Middelsstore til ganske store (forvingens lengde 15–30 mm), spinkle nettvinger, vingene brede med ulike slags fargemønstre.

Larvene er avlange, mer eller mindre spoleformede med tydelig avsatt hode og forholdsvis lange, tynne bein. Munndelene er utviklet til et par lange, tynne, fremoverrettede stiletter.

Liv og utvikling 

Mosenettvinger har fullstendig forvandling og må gjennom et puppestadium før de blir kjønnsmodne (imago). De har bitende munndeler og to par vinger som ofte er ganske like hverandre.  De voksne insektene, som flyr om dagen eller i skumringen, er rovdyr som spiser små leddyr, men også pollen.

Larvene lever mest under steiner på bredden av elver og bekker, men kan også finnes under løs bark. Lite er kjent om biologien deres, men de er rovdyr.

Utbredelse 
Familien ser ut til å finnes i alle verdensdeler bortsett fra Nord-Amerika. Det største mangfoldet har denne gruppen i Australia. I Europa finnes det tre arter av slekten Osmylus, én av dem så langt nord som i Sør-Sverige.

Fossiler 
Familien er kjent fra fossiler så tidlig som tidlig kritt, der slekten Cretosmylus Markarkin, 2008 nylig ble beskrevet.
En enda eldre slekt er Palaeothyridosmylus Wang, Lie & Ren, 2009 fra midtre jura, Kina. Denne ser ut til å passe inn i den fortsatt artsrike undergruppen Spilosmylinae.

Systematisk inndeling 
Det er ingen norske arter. Inndelingen i underfamilier innen denne gruppen er temmelig usikker.
 
Et latinsk familienavn ender med ...idae, og et navn på en overfamilie på  ...oidea.

 Ekte insekter (Ectognatha)
 Dicondylia
 Vingede insekter (Pterygota)
 Neoptera («nyvinger»)
 Eumetabole insekter (Eumetabola, «insekter med forvandling»)
 Holometabole insekter (Holometabola, «insekter med fullstendig forvandling»)
 Overorden Neuropteroidea
 Orden Nettvinger (Planipennia / Neuroptera)
 Overfamilie Osmyloidea
 Familien Mosenettvinger, (Osmylidae) - Ingen norske arter ' Underfamilien Eidoporisminae – bare én art, Australia
 Eidoporismus pulchellus Esben-Petersen, 1917
 Underfamilien Kempyninae – store arter, Australia, New Zealand og Sør-Amerika
 Slekten Australysmus Kimmins, 1940 - Australia
 Slekten Euosmylus Krüger, 1913 - New Zealand
 Slekten Kempynus Navás, 1912 – 8 arter i Australia, New Zealand og Sør-Afrika
 Underfamilien Osmylinae
 Slekten Osmylus Latreille, 1802 – i Europa:
 Osmylus elegantissimus Kozhantshikov, 1951
 mosenettvinge Osmylus fulvicephalus (Scopoli, 1763) – finnes nord til Sør-Sverige
 Osmylus multiguttatus McLachlan, 1870
 Slekten Parosmylus Needham, 1909 – Asia
 Slekten Paryphosmylus Underfamilien Porisminae – bare én art, Australia:
 Porismus strigatus (Burmeister, 1838)
 Underfamilien Protosmylinae
 Underfamilien Spilosmylinae – ca. 100 nålevende arter, Australia, Asia, Afrika
 Slekten Palaeothyridosmylus Wang, Liu & Ren, 2009 – fossil slekt fra jura-tiden.
 Slekten Glenosmylus Krüger, 1913
 Slekten Lysmus Navás, 1911
 Slekten Spilosmylus Kolbe, 1897 – 2 arter, Australia
 Slekten Thaumatosmylus Krüger, 1913
 Slekten Thyridosmylus Krüger, 1913 – 19 arter, Asia
 Underfamilien Stenosmylinae – Australia og Sør-Amerika
 Slekten Carinosmylus New, 1986 – én art
 Carinosmylus durus New, 1986
 Slekten Euporismus Tillyard, 1916 – én art, Australia
 Euporismus albatrox Tillyard, 1916
 Slekten Oedosmylus Krüger, 1913 – 8 arter, Australia
 Slekten Stenolysmus Kimmins, 1940 – én art
 Stenolysmus extraneus (Walker, 1853)
 Slekten Stenosmylus McLachlan, 1867 – 3 arter
 Underfamilie usikker
 Slekten Australysmus Kimmins, 1940 – 4 arter, Australia
 Slekten Clydosmylus New, 1983 – én art, Australia
 Clydosmylus montanus New, 1983
 Slekten Cretosmylus'' Makarkin, 2008 – fossil slekt fra kritt-tiden.

Referanser

Kilder 
 Fauna Europaea, utbredelsesdatabase over europeiske dyr
 Australian Faunal Directory, Osmylidae
 Wang, Liu & Ren, 2009

Eksterne lenker 
 
 Tree of Life - Nettvinger, (Planipennia/Neuroptera) engelskspråklig Med bilde.
 Norsk Entomologisk forening
 Bilder av Porismus strigatus

Nettvinger